  Майя Бывальцева 3-тӥ инвожое Удмуртиын эшшо 41 муртлэсь коронавирус инфекциез шараязы. Выль черламъёс пӧлын 14 аресозь куать пиналъёс но 65 арессэс ортчем 18 арлыдоос. Со сярысь элькунысь оперативной штаб ивортӥз. Диагноззы Ижкарын 17 улӥсьёслэн зэмаз, Глазкарын, Можгаын – быдэн сизьым, Можга, Дэри ёросъёсын – быдэн куинь, Балезино, Пичи Пурга, Юкаменск ёросъёсын – быдэн одӥг. 41 адями висёнэз вормиз. Куинь мурт кулӥз: кышномуртъёслы 72 но 82 арес вал, воргоронлы - 67 Туннэ нуналлы Удмуртиын коронавирусэн черлан 34 сюрс 279 учыр лабораториосын зэматэмын. 31 сюрс 87 адями йӧназ, 450 мурт кулӥз. Али 45-езлэн висисьёслэн тазалыксы секыт. Берло нуналскын элькунын коронавирус инфекцилы 3 сюрс 719 эскеронъёс ортчытӥзы. 3-тӥ инвожолы Удмуртиын 119 сюрс 257 адями коронавируслэсь прививка пуктӥз, со пӧлысь 95 сюрс 114-эз кыкетӥ люкетсэ басьтӥзы ни. Тегъёс: Тазалык Ижкар висён Удмуртия коронавирус  